सोमवार को भारतीय शेयर बाजार बढ़त के साथ कारोबार कर बंद हुआ है। बंबई स्टॉक एक्सचेंज (बीएसई) का इंडेक्स सेंसेक्स 276 अंक चढ़कर 35934 के स्तर पर और नेशनल स्टॉक एक्सचेंज (एनएसई) का इंडेक्स निफ्टी 80 अंक बढ़कर 10852 पर कारोबार कर बंद हुआ है। येस बैंक और एशियन पेंट के शेयर्स में सबसे ज्यादा खरीदारी हुई है। येस बैंक का काउंटर 3.06 फीसद की बढ़त के साथ 363.25 के स्तर पर और एशियन पेंट 3.02 फीसद की तेजी के साथ 1362.75 के स्तर पर बंद हुआ है। नेशनल स्टॉक एक्सचेंज पर मिडकैप इंडेक्स 1.60 फीसद और स्मॉलकैप 1.69 फीसद की बढ़त के साथ कारोबार कर बंद हुआ है।